b'\n_START_ARTICLE_\nJames Patterson\n_START_SECTION_\nOtro\xc5\xa1tvo in izobrazba\n_START_PARAGRAPH_\nPatterson se je rodil 22. Marca, leta 1947 v Newburghu. Diplomiral je iz jezika Angle\xc5\xa1\xc4\x8dine na \xc5\xa1oli Manhattan College, ter nato opravil \xc5\xa1e magisterij, prav tako iz Angle\xc5\xa1\xc4\x8dine na univerzi Vanderbilt.\n_START_SECTION_\nKariera\n_START_PARAGRAPH_\nPo uspe\xc5\xa1ni karieri v marketin\xc5\xa1kem podjetju, se je leta 1996 upokojil in svoj \xc4\x8das posvetil pisanju. Njegovi romani o Alexu Crossu, ,nekdaj forenzi\xc4\x8dnem psihologu na Washingtonski policiji in na Zveznem preiskovalnem uradu FBI ki trenutno dela kot privatni psiholog in vladni pomo\xc4\x8dnik, so njegove nabolj prodajane knjige ter najbolj prodajane knjige v ZDA v zadnjih desetih letih. Patterson je napisal 71 romanov v 33 letih. Lasti 19 zaporednih \xc5\xa1t.1 New York Times najbolje prodajanih romanov, in ima rekord The New York Times za najve\xc4\x8d najbolje prodajanih knjig enega avtorja, skupaj 63, kar je tudi Guinnessov svetovni rekord. Njegovi romani predstavljajo 1 od 17 romanov med vsemi romani prodanimi v ZDA; v zadnjih letih je prodal ve\xc4\x8d knjig kot Stephen King, John Grisham in Dan Brown skupaj._NEWLINE_V svoji karieri je prejel ve\xc4\x8d nagrad in sicer: Edgar Award, BCA Mystery Guild\xe2\x80\x99s Thriller of the Year, International Thriller of the Year award, in Children\'s Choice Book Award for Author of the Year. Je prvi avtor, ki je kdaj imel najbolj prodajano knjigo isto\xc4\x8dasno na The New York Times otro\xc5\xa1kem oddelku in oddelku za odrasle, ter prvi, ki je imel na lestvici 10 najbolje prodajanih knjig isto\xc4\x8dasno dve svoji knjigi. Nastopil je v Simpsonovih (v epizodi "Yokel Chords") in v TV seriji Castle._NEWLINE_Patterson sodeluje z ve\xc4\x8d avtorji, kot so Maxine Paetro, Andrew Gross, in Peter De Jonge. Pogosto re\xc4\x8de da sodelovanje z drugimi avtorji ve\xc4\x8dkrat prinese nove in zanimive ideje k njegovim zgodbam._NEWLINE_Septembra 2009, je Patterson podpisal pogodbo da bo napisal 11 knjig za odrasle in 6 za otroke do konca leta 2012. Forbes je poro\xc4\x8dal da naj bi bil posel vreden vsaj $150 milijonov, vendar pa je sam rekel da ta znesek ni to\xc4\x8den.'